section_heading: Povijest
paragraph_text: Tvrtka Heckler & Koch ohrabrena uspjehom automatske puške G3 započela je s razvojem serije malog oružja koje će se temeljiti na dizajnu G3 a serija će biti podijeljena u četiri temeljne inačice. Prva inačica bi koristila streljivo kalibra 7,62x51mm NATO, druga 7,62x39mm, treća 5,56x45mm NATO a četvrta 9x19mm Parabellum (pištoljsko streljivo). U konačnici, automat MP5 je razvijen na temelju četvrte inačice, a u početku je bio poznat kao HK54.